Petits Exploradors de les Gavarres a Girona 28/02
2026-02-28 10:00 - 17:00 (Europe/Madrid)
Torna la programació d’activitats de cap de setmana. Comencem amb una activitat pels més petits “Petits Exploradors de les Gavarres” a Girona. En Joan Feliu de Gisfera despertarà l’interès i la curiositat dels assistents per localitzar les petites pistes dels silenciosos habitants del bosc. Amb una passejada per l’inici de la Vall de Sant Daniel en Joan ens ensenyarà els rastres que trobem dels animals que viuen als boscos de Sant Daniel com són, de què s’alimenten, costums, creixement, etc. Al final de l’activitat segur que us haureu convertit en autèntics exploradors de les Gavarres.
El punt de trobada és el pàrquing de la font del Ferro a les 10h del matí. Heu de portar calçat i roba còmoda, l’aigua i el menjar que considereu i moltes ganes d’investigar.
L’activitat és gratuïta però les places són limitades, cal que us apunteu al formulari adjunt.

Descobrim els prats d'Esclet 07/03
2026-03-07 09:00 - 12:00
El dissabte 7 de març us proposem una sortida un xic diferent. Tot i que l’objectiu és el mateix, conèixer territori i divulgar-ne els seus valors, ens allunyarem un xic de les Gavarres per anar a Esclet.
El pla d’Esclet conserva un dels darrers prats de dall litorals de Catalunya, uns hàbitats seminaturals de gran valor ecològic i patrimonial, estretament dependents de les dinàmiques d’inundació naturals i de pràctiques agrícoles ancestrals com el dall i la pastura extensiva, avui gairebé desaparegudes a la terra baixa. Aquests prats són molt més que camps d’herba: acullen una elevada diversitat de flora i fauna, amb presència d’espècies rares i amenaçades, i constitueixen un element clau del patrimoni natural, històric i paisatgístic de la plana selvatana. Amb Miguel Ángel Fuentes d’Econodes iniciarem un recorregut a les 9h del matí a l’ermita de Sant Vicenç d’Esclet, que recorrerà els prats de dall i els recs i rieres que vertebren aquest singular paisatge (la Cagarella, la Verneda i la Gotarra). Porteu calçat i roba còmode per fer una passejada de tres hores, també us recomanem que porteu el menjar i el beure que considereu.
L’activitat és gratuïta però cal inscriure’s al formulari de sota.

Conviure amb el foc a Sant Sadurní de l'Heura 22/03
2026-03-22 10:00 - 13:00
El foc és un element natural més que hauríem de tenir en conta que forma part dels nostres boscos. La natura ho té ben present i es prepara per si un dia passa; cada espècies té les seves estratègies i us proposem una passejada per parlar-ne, veure-les in situ i explicar com des de la gestió forestal podem ajudar a fer més resilients els nostres boscos. Qui ens vulgui acompanyar el punt de trobada és al pàrquing davant de la Concòrdia a Sant Sadurní de l’Heura, el proper diumenge 22 de març. Ens trobarem allà a les 9h i de la mà de Joan Feliu de Gisfera farem una passejada per una zona que es va cremar al 2016. Trobarem traces d’aquest foc? Tu el recordes? Els bombers van fer un vídeo de la seva actuació que podeu trobar al youtube.
L’activitat és gratuïta però cal inscriure’s al formulari que trobareu a sota.
